《春晴二首》
宋代·郭印

春工又是一番新，满目韶光欲醉人。
风唤鸣禽争暖日，雨粘飞絮著香尘。
老来情绪元知别，酒后形神始觉亲。
独向小斋书咄咄，无端燕子往来频。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。